Vilnius, 2025 m. liepos 30 d.

**Prasideda pasiruošimas mokyklai: paskaičiavo, kiek šiemet kainuos bazinių kanceliarinių prekių krepšelis**

**Artėjantis paskutinis vasaros mėnuo primena apie ateinančius mokslo metus. Daugeliui tėvų tai intensyvus laikotarpis, kuomet šeimos biudžetą reikia skirti pasiruošimui mokyklai. Naujausia „Lidl Lietuva“ užsakymu tyrimų bendrovės „Norstat“ atlikta apklausa atskleidė, kad daugiausiai Lietuvos gyventojų pasiruošimui mokyklai skiria nuo 100 iki 200 eurų. Kokios priemonės nugula pirkinių krepšeliuose bei kaip jų kaina skiriasi nuo praėjusių metų?**

Prekybos tinklas taip pat paskaičiavo, kad šiais metais bazinių kanceliarinių prekių krepšelį mokyklai „Lidl“ parduotuvėse galima įsigyti už maždaug 30 eurų.

„Suprantama, kad mokyklinių prekių krepšelis kiekvienoje šeimoje ir kiekvienam vaikui gali skirtis atsižvelgiant į reikalingų prekių poreikį, taip pat, kokių priemonių yra likusių nuo ankstesnių metų, o kokias – jau reikia papildyti. Paskaičiavome bazinio krepšelio kainą, o šį krepšelį sudaro beveik dvidešimt skirtingų kanceliarinių prekių – nuo sąsiuvinių ir aplankalų jiems, piešimo reikmenų iki kuprinės. Daugelis mūsų prekių yra pakuotėse po daugiau vienetų, pavyzdžiui, pieštukai, trintukai ar žymekliai parduodami rinkiniais. Tai leidžia klientams sutaupyti ir pasirūpinti visais reikalingais reikmenimis ilgesniam laikui arba jais gali pasidalinti ir keli šeimos nariai“ – teigia Lidl Lietuva“ korporatyvinių reikalų ir komunikacijos vadovas Antanas Bubnelis.

Liepos mėnesį atliktas tyrimas parodė, kad dažniausiai mokyklinių prekių krepšeliui Lietuvos gyventojai planuoja skirti nuo 100 iki 200 eurų – taip atsakė 40 proc. apklaustųjų. 23 proc. Lietuvos gyventojų kasmet išleidžia kiek daugiau – 201-300 eurų, o 20 proc. apklausos dalyvių nurodė, mokyklai reikalingų priemonių biudžetas neviršija 100 eurų sumos.

„Pasiruošimas mokyklai – ne tik pieštukų ar naujos kuprinės paieškos. Pastebime, kad tėvai biudžetą mokyklinėms prekėms planuoja atsakingai – kol vieni stengiasi įsigyti viską iš karto, kiti prekes renkasi palaipsniui ir taip išlaidas paskirsto tolygiai. Norėdami palengvinti pasiruošimą, prekybą mokyklinėmis prekėmis, kaip ir kasmet, pradėjome dar liepą, kad kiekviena šeima, nepriklausomai nuo biudžeto, galėtų rasti reikiamų priemonių už žemą kainą“, – sako A. Bubnelis.

**Kainos nekito**

„Lidl Lietuva“ korporatyvinių reikalų ir komunikacijos vadovo teigimu, pagrindinių mokyklinių prekių kainos išliko stabilios, lyginant su praėjusiais metais. Tai leidžia pirkėjams planuoti biudžetą užtikrinčiau.

„Stengiamės, kad pasiruošimas mokyklai būtų prieinamas kiekvienai šeimai, todėl pagrindinių mokyklinių prekių kainos šiemet išlieka tokios pačios kaip ir pernai. Pavyzdžiui, sąsiuvinių kainos prasideda nuo 15 centų už vienetą, flomasterių rinkinys – nuo 0,99 euro, o kuprines siūlome nuo 4,99 euro. Pieštukines galima įsigyti nuo 1,69 euro, o daugelis būtiniausių mokyklinių smulkmenų, tokių kaip žirklės, pieštukai, liniuotės, tušinukai ar žymeklių rinkiniai, kainuoja 0,99 euro“, – pasakoja A. Bubnelis.

**Planuoja pirkti nuo kanceliarinių prekių iki drabužių**

Remiantis liepos mėnesį atlikto tyrimo duomenimis, didžiausią (74 proc.) mokyklinių priemonių krepšelio dalį sudaro kanceliarinės prekės. 63 proc. naujiems mokslo metams perka knygas ir pratybas, 58 proc. – sportinę aprangą, o 45 proc. pasirūpina nauja kuprine.

„Naujos priemonės ne tik padeda pasirengti pamokoms, bet ir motyvuoja. Neatsitiktinai tėvai dažniausiai renkasi kanceliarines prekes, kuprines ar sportinę aprangą – tai daiktai, kuriuos vaikai nori išsirinkti patys, jais didžiuojasi, net laukia, kada galės juos panaudoti pirmą kartą. Visuomet stengiamės pasiūlyti tokį asortimentą, kad kiekvienas klientas rastų sau tinkančių prekių už prieinamą kainą“, – tvirtina „Lidl Lietuva“ korporatyvinių reikalų ir komunikacijos vadovas.

Jis priduria, kad vaikams itin svarbu ne tik turėti reikalingas priemones, bet ir jas išsirinkti pagal savo pomėgius – tai sustiprina jų motyvaciją ir leidžia su džiaugsmu laukti rugsėjo pirmosios. Būtent todėl šiais metais „Lidl“ parduotuvėse siūlomas išskirtinai platus su įvairiais ir gerai atpažįstamais personažais. Pirkėjams siūlomos kuprinės, penalai, sąsiuviniai ir kiti mokykliniai reikmenys su puikiai atpažįstamais personažais iš animacinių filmukų: nuo Stičo, Žmogaus Voro, Super Mario, Barbės, filmo „Ledo šalis“ herojų iki Pelytės Minės.

A. Bubnelis taip pat pažymi, kad be įprastų mokyklinių reikmenų, „Lidl“ asortimente yra ir įvairių mokymosi, lavinamųjų ar kūrybinių priemonių, taip pat vaikiškos tekstilės, gertuvių bei dėžučių užkandžiams. Rugpjūčio pabaigoje asortimentą papildys ir lietaus drabužiai vaikams.

Kokybiškų ir už žemą kainą priemonių naujiems mokslo metams galima įsigyti 81 „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)